Rafael Advanced Defense Systems

Rafael Advanced Defense Systems (եբր․՝ רפאל - מערכות לחימה מתקדמות בע"מ‎), իսրայելական պաշտպանական սպառազինություն արտադրող ընկերություն, մտնում է Իսրայելի սպառազինության արտահանող ընկերությունների քառյակի մեջ։ Ստեղծվել է 1948 թվականին որպես Իսրայելի գիտահետազոտական պաշտպանական լաբորատորիա, որը Իսրայելի պաշտպանության նախարարության ներքո մշակում էր զենքեր և ռազմական տեխնոլոգիաներ։ Ի սկզբանե կոչվել է HEMED: Հետագայում, 1952 թվականին ընկերությունը   ստացել է EMET անվանումը։ 1958 թվականին վերանվանվել է և դարձել RAFAEL: 2002 թ․ դարձել է սահմանափակ պատասխանատվությամբ ընկերություն (ՍՊԸ)։

Rafael-ը մշակում և արտադրում է զենք, ռազմական և պաշտպանական տեխնոլոգիաներ Իսրայելի պաշտպանության բանակի համար և արտահանում դրանք։

Պատմություն 
 

Rafael-ը ստեղծվել է 1948 թ․ որպես գիտական կորպուս (եբր․՝ חיל המדע) (HEMED - (եբր․՝ חמד) Շլոմո Գուռի ղեկավարությամբ։ 1952 թ․ վերանվանվել է Գիտակամշակման վարչություն (եբր․՝ אגף הפיתוח והתיכנון)։ 1952 թ․ Դավիդ բեն Գուրիոնը որոշեց կիսել վարչությունը երկու գործակալության։ Գիտահետազոտական մասը հանձնարարվեց HEMED-ին, իսկ զենքերի մշակումը՝ նորաստեղծ EMET գործակալությանը։

1954 թ․ բեն Գուրիոնը որոշեց վերանվանել EMET-ը RAFAEL: 1958 թ․ այն վերակազմավորվեց որպես Rafael։

Ամոս Հորևը, երկար տարիներ կազմակերպության խորհրդատվական կոմիտեի նախագահ աշխատելուց հետո, 1995 թ․ Յիտժակ Ռաբինի կողմից ստացավ կազմակերպության խորհուրդը նախագահելու առաջարկ։ Horev served as chairman until January 2001.

Վերակազմավորումը որպես ՍՊԸ
1990-ականների սկզբերին Rafael-ը աշխատում էր վնասով (որն իր գագաթնակետին հասավ 1995 թ․, երբ վնասը 460 միլիոն դոլլար շրջանառությունից կազմեց 120 միլիոն դոլլար)։ Ուստի որոշվեց վերակազմավորել կազմակերպությունը և գործարկել այն որպես ընկերություն։ Սկզբնական փուլում նոր ընկերությունը ուներ 3 առանձին բաժին, որոնցից յուրաքանչյուրն աշխատում էր որպես շահույթի կենտրոն և առանձին հաշվեկշիռ էր ներկայացնում նոր ձևավորված կառավարման խորհրդին։ 

Վերակազմակերպումն ավարտվեց 2002 թ․, երբ Rafael-ը դարձավ սահմանափակ պատասխանատվությամբ ընկերություն (չնայած որ դեռ մնում է պետական կորպորացիա)՝ պահպանելով իր տեխնոլոգիական ներուժը գիտահետազոտական ծրագրերում իր ներդրումի 10%-ի շրջանառության միջոցով։ Առաջին տարիներին ընկերությունը 830 միլիոն դոլար վաճառքից ուներ 37 միլիոն դոլլար եկամուտ։ 2016 թ․ Rafael-ը հայտարարագրել էր 473 միլիոն իսրայելական շեկելի (մոտ 130 միլիոն դոլլար) չափով տարեկան զուտ եկամուտ, որը 3%-ով շատ էր 2015 թ․ 459 միլիոն իսրայելական շեկելի հետ համեմատ։ 2016 թ․ նոր պատվերները կազմեցին 10,7 միլիարդ, իսկ վաճառքը՝ 8,32 միլիարդ շեկել՝ 6% ավել, քան 2015 թ․։ 2016 թ․ վերջի դրությամբ՝ ընկերության սպասվող պատվերների գումարային չափը կազմել է 21․72 միլիարդ շեկել, ինչը 12%-ով գերազանցել է 2015 թ․ արդյունքներին։

2007 թ․ հոկտեմբերի 14-ին ընկերությունը վերանվանվեց Rafael Advanced Defense Systems ՍՊԸ։

Տեխնոլոգիական ձեռքբերումներ

 Shafrir (հետագայում՝ Python) – երբևէ արտադրված ամենահաջող օդ-օդ տեսակի հրթիռ (1973 թ․ Արաբա-իսրայելական պատերազմում Իսրայելի օդային ուժերը բաց թողեցին 176 Shafrir տեսակի 2 հրթիռ՝ ոչնչացնելով թշնամու 106 օդանավ)։
 Spike – չորրորդ սերնդի  ինքնանշանառման համակարգով կառավարվող հակատանկային հրթիռ
 Popeye – օդ-ցամաք հրթիռային համակարգ 
 Popeye Turbo SLCM – միջուկային գլխիկներով սուզանավից արձակվող թևավոր հրթիռ 
 Iron Dome – աշխարհի առաջին օպերացիոն ՀՕՊ համակարգը, որը խոցում է փոքր հեռահարության հրթիռներն ու հրետանային արկերը
 Trophy – աշխարհի երկրորդ ակտիվ պաշտպանության համակարգը, որը հաջողությամբ ոչնչացրել է Գազայի գոտուց Merkava Mark IV տեսակի տանկի ուղղությամբ արձակված հակատանկային հրթիռը
 Protector USV – աշխարհի առաջին անօդաչու ջրային սարքը (նավ) (անօդաչու ռազմածովային համակարգ)
 David's Sling – ցամաք-օդ տեսակի հրթիռային համակարգ

Տեխնոլոգիաների փոխանցման ընկերություններ

1993 թ․ ստեղծվեց Rafael մշակման կորպորացիան (Rafael Development Corporation), որը տեխնոլոգիաների փոխանցման ընկերություն է։ Այն Elron Electronic Industries-ի հետ հիմնվել է որպես համատեղ ձեռնարկություն, որի նպատակն է եկամտի աղբյուր դարձնել պաշտպանական տեխնոլոգիահեն կիրառությունները բժշկական սարքավորումների, հեռահաղորդակցության և կիսահաղորդիչների արդյունաբերությունների համար։  Ընկերությունը հաջողությամբ ստեղծել և զարգացրել է մի քանի ընկերություններ, ներառյալ՝ 

 Given Imaging – կապսուլային էնդոսկոպիայի ոլորտում առաջատար ընկերություն
 Oramir Semiconductor Equipment – մաքրման լազերային տեխնոլոգիաներ մշակող ընկերություն կիսահաղորդիչների արդյունաբերության համար, 2001 թ․ 21 միլիոն դոլլարով վաճառվել է Applied Materials ընկերությանը
 Starling Advanced Communications – մարդատար օդանավերի համար լայնաշերտ անլար ցանցի լուծումներ առաջարկող ընկերություն
 Galil Medical – սառնաբուժության լուծումներ մշակող ընկերություն
 SELA Semiconductor Engineering Laboratories – կիսահաղորդիչ արտադրող ընկերությունների համար փորձանմուշների պատրաստման ավտոմատացված գործիքների արտադրող ընկերություն, վաճառվել է Camtek Intelligent Imaging ընկերությանը
 3DV Systems – developers of the ZCam տեսակի տեսախցիկ մշակող ընկերություն, թռիչքի ժամանակ աշխատող տեսախցիկի արտադրանքներ վիդեո հավելվածների համար, վաճառվել է Microsoft ընկերությանը
 Medingo – ինսուլինի մատակարարման համակարգ արտադրող ընկերություն, վաճառվել է Hoffmann-La Roche ընկերության Roche Diagnostics դուստր ձեռնարկությանը 160 միլիոն դոլլարով, ինչպես նաև մինչև 40 միլիոն դոլար աստիճանաբար վճարման պայմանով

Արտադրանքներ
 Օդային պաշտպանության համակարգեր
 Iron Dome
 C-Dome ( Iron Dome-ի ծովային տարբերակը)
 MIC4AD
 SPYDER
 David's Sling
 Drone Dome
 Օդ-օդ հրթիռներ
 Python-5
 I-Derby
 I-Derby ER
 Օդ-մակերևույթ հրթիռներ 
 Spice ընտանիք
 SPARROW ընտանիք
 Rocks ընտանիք, բացահայտվել է 2019 թ․ փետրվարին
 Գերճշգրիտ նշանառության համակարգով հրթիռներ
 SPIKE ER
 SPIKE LR
 SPIKE NLOS
 Հրթիռների արդիականացված հավաքակազմ
 էլեկտրաօպտիկական գերճշգրիտ ինտեգրման հավաքակազմ (EPIK)
 ակտիվ պաշտպանության համակարգ
 "Windbreaker" տանկային ակտիվ պաշտպանության համակարգեր (եբր․՝ מעיל רוח)
 Հեռակառավարվող ռազմական մոդուլներ 
 Rafael OWS
 Samson RCWS (եբր․՝ קטלנית)
 Typhoon ռազմական մոդուլ ծովային կիրառությունների և ռազմական նավերի համար

Ծանոթագրություններ 

Ընկերություններ այբբենական կարգով
Սպառազինության արտադրողներ